लालभाई दलपतभाई कॉलेज ऑफ इंजीनियरिंग

लालभाई दलपतभाई कॉलेज ऑफ इंजीनियरिंग (एलडीसीई या एलडी) अहमदाबाद, गुजरात, भारत में स्थित एक राजकीय कॉलेज है।

इतिहास

संस्थान की स्थापना 1948 में 25 लाख रुपये और 31.2 हेक्टेयर (77 एकड़) भूमि के दान के साथ, कपड़ा उद्योग के दिग्गज कस्तूरभाई लालभाई द्वारा की गई। कस्तूरभाई लालभाई ने कॉलेज का नाम अपने पिता लालभाई दलपतभाई के नाम पर रखा। बॉम्बे विश्वविद्यालय से संबद्ध संस्थान की शुरुआत सिविल, मैकेनिकल और इलेक्ट्रिकल स्नातक कार्यक्रमों में 75 छात्रों के साथ हुई। 1950 से गुजरात टेक्नोलॉजिकल यूनिवर्सिटी के गठन के बाद यह संस्थान गुजरात विश्वविद्यालय से संबद्ध हो गया। 

प्रोग्राम
संस्थान 14 स्नातक कार्यक्रमUnder Graduate Courses , 14 स्नातकोत्तर कार्यक्रमPost Graduate Courses और 4 अंशकालिक पाठ्यक्रम (पीडीडीसी)Part Time Courses (PDDC) चलाता है।

सुविधाएँ

संस्थान द्वारा निम्नलिखित सुविधाएँ प्रदान की जाती है-

प्रयोगशाला
प्रत्येक विभाग में यूजी और पीजी के लिए प्रयोगशालाएँ हैं। अधिकांश प्रयोगशालाएँ विभिन्न संगठनों द्वारा परीक्षण और मानकीकरण के लिए मान्यता प्राप्त हैं।

कार्यशाला
कार्यशाला संस्थान के छात्रों को विनिर्माण और उत्पादन के बुनियादी संचालन दिखाने के लिए सुसज्जित है। संस्थान में एक थर्मल वर्कशॉप है जिसमें बॉयलर और अन्य थर्मल उपकरणों का अध्ययन किया जा सकता है और एक ऑटोमोबाइल वर्कशॉप है।

खेल
क्रिकेट, लॉन और टेबल टेनिस, बैडमिंटन, कबड्डी, फुटबॉल, वॉलीबॉल आदि जैसे प्रमुख खेलों के लिए कॉलेज द्वारा एक समर्पित टीम है। कॉलेज में क्रिकेट, फुटबॉल, लॉन टेनिस कोर्ट और एक इनडोर बैडमिंटन कोर्ट जैसे खेल को खेलने के लिए अपना मैदान भी है।

पुस्तकालय

पुस्तकालय में 1,03,000 तकनीकी पुस्तकें, 173 पत्रिकाएँ, संदर्भ पुस्तकें, हैंडबुक, विश्वकोश और भारतीय मानक उपलब्ध हैं। पुस्तकालय में कम्प्यूटरीकृत पुस्तक खोज की सुविधा भी है।Library LDCE

प्रशिक्षण एवं प्लेसमेंट सेल
संस्थान द्वारा छात्रों को नौकरी खोज को आसान करने के तथा कैरियर संबंधी मदद के लिए एक प्रशिक्षण और प्लेसमेंट सेल का आयोजन किया जाता है। छात्रों को साक्षात्कार के लिए कौशल विकसित करने में सहायता दी जाती है। प्रमुख उद्योग अंतिम वर्ष के छात्रों के लिए कैंपस साक्षात्कार आयोजित करते हैं और इस प्रकार उत्कृष्ट छात्रों को सेल के माध्यम से नौकरी के प्रस्ताव मिलते हैं।

छात्रावास
संस्थान में 787 छात्रों के लिए छात्रावास की सुविधा है।  छात्रावास परिसर में दो मेस की व्यवस्था हैं जिनका प्रबंधन छात्रों द्वारा किया जाता है। छात्रावास पुस्तकालय के लिए समाचार पत्रों और पत्रिकाओं की सदस्यता ली जाती है। मनोरंजन सुविधाओं में टीवी रूम, बैडमिंटन रूम, व्यायामशाला, आउटडोर और इनडोर खेल शामिल हैं। छात्रावास का संचालन रेक्टर और चार वार्डन द्वारा किया जाता है।Hostel LDCE

कैंटीन
कैंटीन परिसर के केंद्र में स्थित है। यह सुविधा छात्रों और कर्मचारियों के लिए उचित दरों पर उपलब्ध है।Canteen LDCE

 सन्दर्भ